CELEX: 32020R1129
Language: sk
Date: 2020-07-30 00:00:00
Title: Vykonávacie nariadenie Rady (EÚ) 2020/1129 z 30. júla 2020, ktorým sa vykonáva nariadenie Rady (EÚ) 2017/1509 o reštriktívnych opatreniach voči Kórejskej ľudovodemokratickej republike

31.7.2020   
               
               
                  SK
               
               
                  Úradný vestník Európskej únie
               
               
                  L 247/5
               
            
         VYKONÁVACIE NARIADENIE RADY (EÚ) 2020/1129
         z 30. júla 2020,
         ktorým sa vykonáva nariadenie Rady (EÚ) 2017/1509 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 30. augusta 2017 prijala nariadenie (EÚ) 2017/1509.
                  
               
                     (2)
                  
                  
                     Rada v súlade s článkom 47a ods. 1 nariadenia (EÚ) 2017/1509 preskúmala zoznamy označených osôb a subjektov uvedené v prílohách XV, XVI, XVII a XVIII k uvedenému nariadeniu.
                  
               
                     (3)
                  
                  
                     Rada dospela k záveru, že reštriktívne opatrenia voči všetkým osobám a subjektom uvedeným na zoznamoch v prílohách XV a XVI k nariadeniu (EÚ) 2017/1509 by sa mali zachovať, že odôvodnenie týkajúce sa 19 osôb a identifikačné údaje týkajúce sa piatich osôb a dvoch subjektov by sa mali aktualizovať a že do identifikačných údajov všetkých fyzických osôb uvedených v prílohe XV by sa malo zahrnúť pohlavie.
                  
               
                     (4)
                  
                  
                     Prílohy XV a XVI k nariadeniu (EÚ) 2017/1509 by sa preto mali zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Prílohy XV a XVI k nariadeniu (EÚ) 2017/1509 sa menia tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. júla 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 224, 31.8.2017, s. 1.
      
      
         
            PRÍLOHA
            
               1.   
               V prílohe XV k nariadeniu (EÚ) 2017/1509 v oddiele a) („Fyzické osoby označené v súlade s článkom 34 ods. 4 písm. a)“) sa záznamy 1 až 27 nahrádzajú takto:
               
                            
                        
                        
                           Meno (a prípadne iné používané mená)
                        
                        
                           Identifikačné údaje
                        
                        
                           Dátum označenia
                        
                        
                           Dôvody
                        
                     
                           „1.
                        
                        
                           CHON Chi Bu
                           (CHON Chi-bu)
                        
                        
                           Pohlavie: muž
                        
                        
                           22.12.2009
                        
                        
                           Člen Generálneho úradu pre atómovú energiu, bývalý technický riaditeľ Strediska jadrového výskumu Yongbyon. Na základe fotografií sa zistil jeho vzťah k jadrovému reaktoru v Sýrii pred tým, ako ho v roku 2007 bombardoval Izrael.
                        
                     
                           2.
                        
                        
                           HYON Chol-hae
                           (alias HYON Chol Hae)
                        
                        
                           Dátum narodenia: 13.8.1934
                           Miesto narodenia: Mandžusko, Čína
                           Pohlavie: muž
                        
                        
                           22.12.2009
                        
                        
                           Maršal Kórejskej ľudovej armády od apríla 2016. Bývalý námestník ministra ľudových ozbrojených síl a bývalý zástupca riaditeľa všeobecného politického odboru Kórejskej ľudovej armády (vojenský poradca zosnulého Kim Čong-ila). Zvolený za člena ústredného výboru Kórejskej strany pracujúcich v máji 2016 na 7. zjazde Kórejskej strany pracujúcich, na ktorom strana prijala rozhodnutie pokračovať v jadrovom programe KĽDR.
                        
                     
                           3.
                        
                        
                           O Kuk-Ryol
                           (alias O Kuk Ryol)
                        
                        
                           Dátum narodenia: 7.1.1930
                           Miesto narodenia: provincia Ťi-lin, Čína
                           Pohlavie: muž
                        
                        
                           22.12.2009
                        
                        
                           Bývalý podpredseda Národnej obrannej komisie, ktorá bola hlavným orgánom pre otázky národnej obrany v KĽDR ešte pred tým, ako sa po reforme stala Komisiou pre štátne záležitosti (SAC), ktorá dohliada na obstarávanie najnovšej technológie zo zahraničia pre jadrové a balistické programy. Bývalý člen ústredného výboru Kórejskej strany pracujúcich zvolený v máji 2016 na 7. zjazde Kórejskej strany pracujúcich, na ktorom strana prijala rozhodnutie pokračovať v jadrovom programe KĽDR.
                        
                     
                           4.
                        
                        
                           PAK Jae-gyong
                           (alias Chae-Kyong; PAK Jae Gyong)
                        
                        
                           Dátum narodenia: 10.6.1933
                           Cestovný pas č.: 554410661
                           Pohlavie: muž
                        
                        
                           22.12.2009
                        
                        
                           Generál Kórejskej ľudovej armády. Bývalý námestník riaditeľa všeobecného politického odboru ľudových ozbrojených síl a bývalý námestník riaditeľa logistického úradu ľudových ozbrojených síl (vojenský poradca zosnulého Kim Čong-ila). Prítomný pri inšpekcii velenia strategických raketových síl, ktorú vykonal KIM Čong-un. Bývalý člen ústredného výboru Kórejskej strany pracujúcich. Predseda Kórejského výboru vojnových veteránov proti imperializmu.
                        
                     
                           5.
                        
                        
                           RYOM Yong
                        
                        
                           Pohlavie: muž
                        
                        
                           22.12.2009
                        
                        
                           Riaditeľ Generálneho úradu pre atómovú energiu (subjekt označený zo strany OSN), poverený medzinárodnými vzťahmi.
                        
                     
                           6.
                        
                        
                           SO Sang-kuk (alias SO Sang Kuk)
                        
                        
                           Dátum narodenia: medzi 1932 a 1938
                           Pohlavie: muž
                        
                        
                           22.12.2009
                        
                        
                           Vedúci katedry jadrovej fyziky na Univerzite Kim Il Sung.
                        
                     
                           7.
                        
                        
                           Generálporučík KIM Yong Chol
                           (alias: KIM Yong-Chol; KIM Young-Chol; KIM Young-Cheol; KIM Young-Chul)
                        
                        
                           Dátum narodenia: 1946
                           Miesto narodenia: Pyongan-Pukto, KĽDR
                           Pohlavie: muž
                        
                        
                           19.12.2011
                        
                        
                           Člen Ústrednej vojenskej komisie Kórejskej strany pracujúcich, politbyra a Komisie pre štátne záležitosti Kórejskej ľudovodemokratickej republiky. Bývalý veliteľ Generálneho úradu pre prieskum (Reconnaissance General Bureau, RGB), subjektu, na ktorý uvalila sankcie Bezpečnostná rada Organizácie Spojených národov. Bývalý riaditeľ odboru jednotného frontu.
                        
                     
                           8.
                        
                        
                           CHOE Kyong-song
                           (alias CHOE Kyong song)
                        
                        
                           Dátum narodenia: 1945
                           Pohlavie: muž
                        
                        
                           20.5.2016
                        
                        
                           Generálplukovník Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           9.
                        
                        
                           CHOE Yong-ho (alias CHOE Yong Ho)
                        
                        
                           Pohlavie: muž
                        
                        
                           20.5.2016
                        
                        
                           Generálplukovník ozbrojených síl Kórejskej ľudovej armády/vzdušných síl Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Veliteľ vzdušných síl Kórejskej ľudovej armády a protileteckých síl. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           10.
                        
                        
                           HONG Sung- Mu
                           (alias HUNG Sun Mu; HONG Sung Mu)
                        
                        
                           Dátum narodenia: 1.1.1942
                           Pohlavie: muž
                        
                        
                           20.5.2016
                        
                        
                           Zástupca riaditeľa odboru pre muničný priemysel (MID). Zodpovedný za tvorbu programov týkajúcich sa konvenčných zbraní a rakiet vrátane balistických rakiet. Jedna z hlavných osôb zodpovedných za programy priemyselného vývoja jadrových zbraní. Zodpovedný za programy KĽDR týkajúce sa jadrových zbraní, balistických rakiet alebo iných zbraní hromadného ničenia. 28. novembra 2017 bol prítomný pri vypustení medzikontinentálnej balistickej rakety Hwasong-15.
                        
                     
                           11.
                        
                        
                           JO Kyongchol (alias JO Kyong Chol
                        
                        
                           Pohlavie: muž
                        
                        
                           20.5.2016
                        
                        
                           Generál Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Riaditeľ vojenského bezpečnostného velenia. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Sprevádzal Kim Čong-una na doposiaľ najrozsiahlejšom cvičení delostrelectva s dlhým doletom.
                        
                     
                           12.
                        
                        
                           KIM Chun-sam
                           (alias KIM Chun Sam))
                        
                        
                           Pohlavie: muž
                        
                        
                           20.5.2016
                        
                        
                           Generálporučík, bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Bývalý riaditeľ operačného oddelenia vojenského veliteľstva Kórejskej ľudovej armády a prvý zástupca náčelníka vojenského veliteľstva. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           13.
                        
                        
                           KIM Chun-sop
                           (alias KIM Chun Sop)
                        
                        
                           Pohlavie: muž
                        
                        
                           20.5.2016
                        
                        
                           Bývalý riaditeľ odboru pre muničný priemysel (Munitions Industry Department – MID). Bývalý člen Národnej obrannej komisie, ktorá sa po reforme stala Komisiou pre štátne záležitosti (SAC), ktorá je hlavným orgánom pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Prítomný pri fotografovaní osôb, ktoré sa podieľali na úspešnom teste balistických rakiet odpaľovaných z ponoriek v máji 2015.
                        
                     
                           14.
                        
                        
                           KIM Jong-gak
                           (alias KIM Jong Gak)
                        
                        
                           Dátum narodenia: 20.7.1941
                           Miesto narodenia: Pchjongjang, KĽDR
                           Pohlavie: muž
                        
                        
                           20.5.2016
                        
                        
                           Bývalý riaditeľ všeobecného politického odboru Kórejskej ľudovej armády. Vicemaršal Kórejskej ľudovej armády, rektor Vojenskej univerzity Kim Il-Sunga, bývalý minister ľudových ozbrojených síl, bývalý člen Ústrednej vojenskej komisie Kórejskej strany pracujúcich, ktorá je jedným z hlavných orgánov pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           15.
                        
                        
                           KIM Rak Kyom
                           (alias KIM Rak-gyom; KIM Rak Gyom)
                        
                        
                           Pohlavie: muž
                        
                        
                           20.5.2016
                        
                        
                           Štvorhviezdičkový generál, veliteľ strategických raketových síl, t. j. subjektu označeného zo strany OSN, ktorý teraz údajne velí štyrom strategickým a taktickým jednotkám riadených striel, vrátane brigády KN08 (ICBM). Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Mediálne správy identifikovali KIMA ako osobu, ktorá sa v apríli 2016 zúčastnila testu ICBM s KIM Čong-unom. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Nariadil skúšky balistických rakiet.
                        
                     
                           16.
                        
                        
                           KIM Won-hong
                           (alias KIM Won Hong)
                        
                        
                           Dátum narodenia: 7.1.1945
                           Miesto narodenia: Pchjongjang, KĽDR
                           Cestovný pas č.: 745310010
                           Pohlavie: muž
                        
                        
                           20.5.2016
                        
                        
                           Generál. Bývalý prvý námestník riaditeľa všeobecného politického odboru Kórejskej ľudovej armády. Bývalý riaditeľ odboru štátnej bezpečnosti. Bývalý minister pre štátnu bezpečnosť. Člen Ústrednej vojenskej komisie Kórejskej strany pracujúcich a Národnej obrannej komisie, ktorá bola hlavným orgánom pre otázky národnej obrany v KĽDR pred tým, ako sa po reforme stala Komisiou pre štátne záležitosti (SAC), obidve uvedené komisie sú hlavnými orgánmi pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           17.
                        
                        
                           PAK Jong-chon
                           (alias PAK Jong Chon)
                        
                        
                           Pohlavie: muž
                        
                        
                           20.5.2016
                        
                        
                           Generál Kórejskej ľudovej armády, náčelník generálneho štábu od apríla 2019; člen politbyra od apríla 2020. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           18.
                        
                        
                           LI Yong-ju
                           (alias RI Yong Ju)
                        
                        
                           Pohlavie: muž
                        
                        
                           20.5.2016
                        
                        
                           Admirál Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Najvyšší veliteľ kórejských ľudových námorných síl, ktorý je zapojený do programov vývoja balistických rakiet a do vývoja jadrových kapacít námorných síl KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           19.
                        
                        
                           SON Chol-ju
                           (alias SON Chol Ju)
                        
                        
                           Pohlavie: muž
                        
                        
                           20.5.2016
                        
                        
                           Generál Kórejskej ľudovej armády. Námestník riaditeľa zodpovedný za organizáciu Kórejskej ľudovej armády a bývalý politický riaditeľ vzdušných a protivzdušných síl, ktorý dohliada na vývoj modernizovaných protilietadlových rakiet. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           20.
                        
                        
                           YUN Jong-rin
                           (alias YUN Jong Rin)
                        
                        
                           Pohlavie: muž
                        
                        
                           20.5.2016
                        
                        
                           Generál, bývalý veliteľ veliteľstva vrchnej stráže. Bývalý člen Ústrednej vojenskej komisie Kórejskej strany pracujúcich a člen Národnej obrannej komisie, ktorá bola hlavným orgánom pre otázky národnej obrany v KĽDR pred tým, ako sa po reforme stala Komisiou pre štátne záležitosti (SAC), ktorá je hlavným orgánom pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           21.
                        
                        
                           HONG Yong Chil
                        
                        
                           Pohlavie: muž
                        
                        
                           20.5.2016
                        
                        
                           Zástupca riaditeľa Odboru pre vojenský priemysel (MID). Odbor pre vojenský priemysel – označený BR OSN 2. marca 2016 – je zapojený do kľúčových aspektov programu balistických rakiet KĽDR. MID je zodpovedný za dohľad nad vývojom balistických rakiet KĽDR, vrátane Taepo Dong-2, nad výrobou zbraní a programami výskumu a vývoja. Druhý hospodársky výbor a Druhá akadémia prírodných vied, takisto označená v auguste 2010, spadajú pod Odbor pre vojenský priemysel (MID). MID v posledných rokoch pracoval na vývoji pozemnej mobilnej medzikontinentálnej balistickej rakety (ICBM) typu KN08. HONG sprevádzal KIM Čong-una na viacerých podujatiach súvisiacich s vývojom programov KĽDR v oblasti jadrových zbraní a balistických rakiet a je považovaný za dôležitého aktéra v súvislosti s jadrovým testom KĽDR uskutočneným 6. januára 2016. Zástupca riaditeľa Ústredného výboru Kórejskej strany pracujúcich. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Prítomný na pozemnom teste nového typu motora medzikontinentálnej balistickej rakety v apríli 2016.
                        
                     
                           22.
                        
                        
                           RI Hak Chol
                           (alias RI Hak Chul, RI Hak Cheol)
                        
                        
                           Dátum narodenia: 19.1.1963 alebo 8.5.1966
                           Cestovný pas č.: 381320634; PS-563410163
                           Pohlavie: muž
                        
                        
                           20.5.2016
                        
                        
                           Predseda spoločnosti Green Pine Associated Corporation („Green Pine“). Podľa sankčného výrobu OSN Green Pine prevzal vedenie nad mnohými aktivitami spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najväčšou spoločnosťou KĽDR obchodujúcou so zbraňami a hlavným vývozcom tovaru a zariadení súvisiacich s balistickými raketami a konvenčnými zbraňami. Spoločnosť Green Pine je tiež zodpovedná za vývoz približne polovice zbraní a súvisiaceho materiálu, ktoré KĽDR vyváža. Spoločnosť Green Pine bola určená na uloženie sankcií za vývoz zbraní alebo súvisiaceho materiálu z KĽDR. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany. Spoločnosť Green Pine bola označená Bezpečnostnou radou OSN.
                        
                     
                           23.
                        
                        
                           YUN Chang Hyok
                        
                        
                           Dátum narodenia: 9.8.1965
                           Pohlavie: muž
                        
                        
                           20.5.2016
                        
                        
                           Zástupca riaditeľa satelitného kontrolného centra Národnej správy rozvoja kozmického sektora (NADA). NADA podlieha sankciám podľa rezolúcie BR OSN č. 2270 (2016) z dôvodu zapojenia do rozvoja vesmírnej vedy a technológie, a to vrátane vypúšťania satelitov a nosných rakiet. V rezolúcii BR OSN č. 2270 (2016) sa odsúdilo vypustenie satelitu dňa 7. februára 2016 za používanie technológie balistických rakiet a za vážne porušenie rezolúcií č. 1718 (2006), č. 1874 (2009), č. 2087 (2013) a č. 2094 (2013). Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                        
                     
                           24.
                        
                        
                           RI Myong Su
                        
                        
                           Dátum narodenia: 1937
                           Miesto narodenia: Myongchon, Severný Hamgyong, KĽDR
                           Pohlavie: muž
                        
                        
                           7.4.2017
                        
                        
                           Vicemaršal Kórejskej ľudovej armády, prvý zástupca veliteľa Najvyššieho veliteľstva Kórejskej ľudovej armády. Do roku 2018 bol členom Ústrednej vojenskej komisie Kórejskej strany pracujúcich a veliteľ štábu ľudových ozbrojených síl. Ri Myong Su má aj naďalej vplyv v otázkach národnej obrany vrátane programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Ri je dlhoročným členom Najvyššieho ľudového zhromaždenia (SPA); v súčasnosti štrnásteho.
                        
                     
                           25.
                        
                        
                           SO Hong Chan
                        
                        
                           Dátum narodenia: 30.12.1957
                           Miesto narodenia: Kangwon, KĽDR
                           Cestovný pas č.: PD836410105 Dátum uplynutia platnosti cestovného pasu: 27.11.2021
                           Pohlavie: muž
                        
                        
                           7.4.2017
                        
                        
                           Prvý námestník ministra ľudových ozbrojených síl a riaditeľ Úradu logistiky ľudových ozbrojených síl, člen Ústrednej vojenskej komisie Kórejskej strany pracujúcich a generál ľudových ozbrojených síl. V tejto funkcii je So Hong Chan zodpovedný za podporu alebo presadzovanie programov KĽDR v jadrovej oblasti, v oblasti balistických rakiet alebo iných zbraní hromadného ničenia.
                        
                     
                           26.
                        
                        
                           WANG Chang Uk
                        
                        
                           Dátum narodenia: 29.5.1960
                           Pohlavie: muž
                        
                        
                           7.4.2017
                        
                        
                           Minister priemyslu a atómovej energie. V tejto funkcii je Wang Chang Uk zodpovedný za podporu alebo presadzovanie programov KĽDR v jadrovej oblasti, v oblasti balistických rakiet alebo iných zbraní hromadného ničenia.
                        
                     
                           27.
                        
                        
                           JANG Chol
                        
                        
                           Dátum narodenia: 31.3.1961
                           Miesto narodenia: Pchjongjang, KĽDR
                           Cestovný pas č.: 563310042
                           Pohlavie: muž
                        
                        
                           7.4.2017
                        
                        
                           Bývalý predseda Štátnej akadémie vied – organizácie zameranej na vývoj technologických a vedeckých kapacít KĽDR. V tejto funkcii zastával Jang Chol strategickú pozíciu, pokiaľ ide o rozvoj činností KĽDR v jadrovej oblasti. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.“.
                        
                     
            
               2.   
               V prílohe XV k nariadeniu (EÚ) 2017/1509 v oddiele b) („Právnické osoby, subjekty a orgány označené v súlade s článkom 34 ods. 4 písm. a)“) sa záznam 2 nahrádza takto:
               
                            
                        
                        
                           Názov (a prípadne iné používané názvy)
                        
                        
                           Miesto
                        
                        
                           Dátum označenia
                        
                        
                           Dôvody
                        
                     
                           „2.
                        
                        
                           Korean Ryengwang Trading Corporation
                           alias KOREA RYONGWANG TRADING CORPORATION
                        
                        
                           Rakwon-dong, Pothonggang District, Pchjongjang, KĽDR
                        
                        
                           22.12.2009
                        
                        
                           Dcérska spoločnosť spoločnosti Korea Ryongbong General Corporation (subjekt označený BR OSN 24.4.2009).“.
                        
                     
            
               3.   
               V prílohe XV k nariadeniu (EÚ) 2017/1509 v oddiele c) („Fyzické osoby označené v súlade s článkom 34 ods. 4 písm. b)“) sa záznamy 1 až 6 nahrádzajú takto:
               
                            
                        
                        
                           Meno (a prípadne iné používané mená)
                        
                        
                           Identifikačné údaje
                        
                        
                           Dátum označenia
                        
                        
                           Dôvody
                        
                     
                           „1.
                        
                        
                           JON Il-chun (alias JON Il Chun)
                        
                        
                           Dátum narodenia: 24.8.1941
                           Pohlavie: muž
                        
                        
                           22.12.2010
                        
                        
                           Vo februári 2010 bol KIM Tong-un prepustený z funkcie riaditeľa Kancelárie 39, ktorá okrem iného zodpovedá za skupovanie tovaru od diplomatických zastúpení KĽDR, ktoré obchádzajú sankcie. Nahradil ho JON Il-chun. Člen Národnej obrannej komisie, ktorá bola hlavným orgánom pre otázky národnej obrany v KĽDR pred tým, ako sa po reforme stala Komisiou pre štátne záležitosti (SAC); v marci 2010 zvolený za generálneho riaditeľa Štátnej rozvojovej banky. Zvolený za náhradníka ústredného výboru Kórejskej strany pracujúcich v máji 2016 na 7. zjazde Kórejskej strany pracujúcich, na ktorom strana prijala rozhodnutie pokračovať v jadrovom programe KĽDR.
                        
                     
                           2.
                        
                        
                           KIM Tong-un (alias KIM Tong Un)
                        
                        
                           Pohlavie: muž
                        
                        
                           22.12.2009
                        
                        
                           Bývalý riaditeľ „Kancelárie 39“ Ústredného výboru Kórejskej strany pracujúcich, ktorá sa zaoberá financovaním šírenia ZHN. V roku 2011 bol údajne v rámci „Kancelárie 38“ poverený získavaním finančných prostriedkov pre vedenie a elity.
                        
                     
                           3.
                        
                        
                           KIM Yong Nam (KIM Yong-Nam, KIM Young-Nam, KIM Yong-Gon)
                        
                        
                           Dátum narodenia: 2.12.1947
                           Miesto narodenia: Sinuju, KĽDR
                           Pohlavie: muž
                        
                        
                           20.4.2018
                        
                        
                           KIM Yong Nam bol skupinou expertov identifikovaný ako agent Generálneho úradu pre prieskum, subjektu, ktorý označila Organizácia Spojených národov. Skupina expertov identifikovala, že on a jeho syn KIM Su Gwang sa zapojili do schémy podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. KIM Yong Nam si počas svojho diplomatického pôsobenia otvoril v Únii viaceré bežné a sporiace účty a podieľal sa na rôznych veľkých bankových prevodoch na bankové účty v Únii alebo na účty mimo Únie, ako aj na účty otvorené v mene svojho syna KIM Su Gwanga a nevesty KIM Kyong Huiovej.
                        
                     
                           4.
                        
                        
                           DJANG Tcheul Hy
                           (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)
                        
                        
                           Dátum narodenia: 11.5.1950
                           Miesto narodenia: Kangwon
                           Pohlavie: žena
                        
                        
                           20.4.2018
                        
                        
                           DJANG Tcheul Hyová sa spolu so svojím manželom KIM Yong Namom, synom KIM Su Gwangom a nevestou KIM Kyong Huiovou zapojila do schémy podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. Bola vlastníčkou viacerých bankových účtov v Únii, ktoré v jej mene otvoril jej syn KIM Su Gwang. Podieľala sa aj na viacerých bankových prevodoch z účtov nevesty KIM Kyong Huiovej na bankové účty mimo Únie.
                        
                     
                           5.
                        
                        
                           KIM Su Gwang
                           (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)
                        
                        
                           Dátum narodenia: 18.8.1976
                           Miesto narodenia: Pchjongjang, KĽDR
                           Diplomat na veľvyslanectve KĽDR v Bielorusku
                           Pohlavie: muž
                        
                        
                           20.4.2018
                        
                        
                           KIM Su Gwang bol skupinou expertov identifikovaný ako agent Generálneho úradu pre prieskum, subjektu, ktorý označila Organizácia Spojených národov. Skupina expertov identifikovala, že on a jeho otec KIM Yon Nam sa zapojili do schémy podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. KIM Su Gwang si otvoril viaceré bankové účty v niekoľkých členských štátoch, a to aj v mene rodinných príslušníkov. Počas svojho diplomatického pôsobenia sa podieľal na rôznych veľkých bankových prevodoch na bankové účty v Únii alebo na účty mimo Únie, okrem iných aj na účty otvorené v mene jeho manželky KIM Kyong Huiovej.
                        
                     
                           6.
                        
                        
                           KIM Kyong Hui
                        
                        
                           Dátum narodenia: 6.5.1981
                           Miesto narodenia: Pchjongjang, KĽDR
                           Pohlavie: žena
                        
                        
                           20.4.2018
                        
                        
                           KIM Kyong Huiová sa spolu s manželom KIM Su Gwangom, svokrom KIM Yong Namom a svokrou DJANG Tcheul Hyovou podieľala na schéme podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. Od svojho manžela KIM Su Gwanga a svokra KIM Yong Nama prijala niekoľko bankových prevodov a prevádzala peniaze na účty mimo Únie otvorené v jej mene alebo v mene jej svokry DJANG Tcheul Hyovej.“.
                        
                     
            
               4.   
               V prílohe XVI k nariadeniu (EÚ) 2017/1509 v oddiele a) („Fyzické osoby“) sa záznamy 4 a 24 nahrádzajú takto:
               
                            
                        
                        
                           Meno (a prípadne iné používané mená)
                        
                        
                           Identifikačné údaje
                        
                        
                           Dátum označenia
                        
                        
                           Dôvody
                        
                     
                           „4.
                        
                        
                           JON Chol Young
                           alias: JON Chol Yong
                        
                        
                           Cestovný pas č.: 563410192
                           Diplomat na veľvyslanectve KĽDR v Angole
                           Dátum narodenia: 30.4.1975
                        
                        
                           22.1.2018
                        
                        
                           Bývalý zástupca spoločnosti Green Pine Associated Corporation v Angole a diplomat KĽDR akreditovaný v Angole.
                           OSN označila spoločnosť Green Pine v súvislosti s činnosťami, medzi ktoré patrí porušovanie zbrojného embarga OSN. Spoločnosť Green Pine tiež rokovala o zmluvách na účely renovácie angolských námorných plavidiel v rozpore so zákazmi uloženými rezolúciami Bezpečnostnej rady Organizácie Spojených národov.
                        
                     
                           24.
                        
                        
                           SO Tong Myong
                        
                        
                           Dátum narodenia: 10.9.1956
                        
                        
                           3.7.2015
                        
                        
                           Bývalý prezident spoločnosti Korea National Insurance Corporation (KNIC), bývalý predseda výkonného riadiaceho výboru spoločnosť KNIC (jún 2012); bývalý generálny riaditeľ spoločnosti KNIC (september 2013) konajúci v mene tejto spoločnosti alebo pod jej vedením.“.
                        
                     
            
               5.   
               V prílohe XVI k nariadeniu (EÚ) 2017/1509 v oddiele b) („Právnické osoby, subjekty a orgány“) sa záznam 4 nahrádza takto:
               
                            
                        
                        
                           Názov (a prípadne iné používané názvy)
                        
                        
                           Miesto
                        
                        
                           Dátum označenia
                        
                        
                           Dôvody
                        
                     
                           „4.
                        
                        
                           Pan Systems Pyongyang
                           alias Wonbang Trading Co.; Glocom; International Golden Services; International Global System
                        
                        
                           Adresa: Room 818, Pothonggang Hotel, Ansan-Dong, Pyongchon district, Pchjongjang, KĽDR.
                        
                        
                           16.10.2017
                        
                        
                           Spoločnosť Pan Systems napomáhala pri obchádzaní sankcií uložených Bezpečnostnou radou Organizácie Spojených národov tým, že sa pokúšala o predaj zbraní a súvisiaceho materiálu do Eritrey.
                           Spoločnosť Pan Systems je pod kontrolou a pôsobí v mene Generálneho úradu pre prieskum, subjektu, ktorý označila OSN. “.